Előterjesztés
A szociális étkeztetés szakmai programjának módosításához

Előadó: Kissné Simon Mónika igazgatási ügyintéző
Az előterjesztést készítette: Finta Brigitta szociális ügyintéző

Tisztelt Képviselő-testület!
A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Kormányrendelet 50F.§ (2) bekezdése értelmében: Az egyéb főzőhelyként szociális étkeztetést nyújtó engedélyes fenntartója 2018. június 30-áig köteles kérelmezni az engedélyes által nyújtott szolgáltatásra vonatkozó adatok - szociális konyhára vagy népkonyhára történő - módosítását. Ha a fenntartó a határidőt elmulasztja, a működést engedélyező szerv 2018. augusztus 1-jétől az egyéb főzőhelyként nyújtott szociális étkeztetést, ha pedig az engedélyes kizárólag ilyen szolgáltatást nyújtott, az engedélyest törli a szolgáltatói nyilvántartásból.”
Fentiek értelmében a szociális étkezés szakmai programját szükséges felülvizsgálni és a hatályos jogszabályi előírásoknak megfeleltetni tekintettel arra, hogy a működési engedély iránti kérelem módosításához a szakmai programot mellékletével együtt csatolni kell. 
A módosítások, vastagon szedett, dőlt betűkkel kerültek bevezetésre a szakmai programba.
Kérem a tisztelt Képviselő-testületet, hogy az étkezés szakmai programját a módosításokkal egységes szerkezetben szíveskedjen jóváhagyni és elfogadni.

Nick, 2018. május 23.
								Finta Brigitta sk.
								szociális ügyintéző

Határozati javaslat:

Nick Község Önkormányzatának Képviselő-testülete a szociális étkeztetés szakmai programját és mellékletét a bevezetett módosításokkal jóváhagyja, és egységes szerkezetben elfogadja.
Felelős: Csorba József polgármester
   dr. Kiss Julianna jegyző
Határidő: azonnal

NICK KÖZSÉG
SZAKMAI PROGRAMJA
Étkeztetés
 
A szakmai program az alábbi szempontok szerint kerül bemutatásra:
 
                          I.      Bevezető
                       II.      A szolgáltatás célja, feladata különösen:
                     III.      Várható pozitív következmények, eredmények, az ellátó-rendszerben betöltött szerepének és hatásának értékelése
                    IV.      Más intézményekkel történő együttműködés módja
                       V.      Nick község bemutatása. Ellátottak köre, demográfiai mutatói, szociális jellemzői, ellátási szükségletei
                    VI.      Feladatellátás szakmai tartalma, módja, a biztosított szolgáltatások formái, köre, rendszeressége
                  VII.      Az ellátás igénybevételének módja
               VIII.      A szolgáltató és az igénybe vevő közötti kapcsolattartás módja
                    IX.      Az ellátottak és a személyes gondoskodást végző személyek jogainak védelmével kapcsolatos szabályok
                       X.      Az ellátásra vonatkozó szakmai információk

 
I. Bevezető
 
Az étkeztetés/szociális ellátó feladata és célja kettős:
Egyrészt biztosítania kell azt a szinte megoldhatatlan feladatot, hogy a községi anyagi és humán infrastruktúra jusson el a rászorultakhoz, különös tekintettel a szociális ellátásra. A szociális ellátás elérésére azért különösen jelentős, mert minden ember veleszületett emberi joga, hogy – anyagi helyzettől függetlenül – minden nap a számára szükséges mennyiségű meleg ételhez jusson, továbbá gondozási szükséglet esetén – szintén anyagi helyzete által nem befolyásolt módon – gondozásban, ápolásban részesüljön. Másrészt az étkeztetés/szociális ellátó kiemelt feladata a közösségek által igényelt, közösségi, szervező tevékenység ellátása, vagy segítése is, hiszen nem csupán anyagi ellátás szükséges a népesség elvárható ellátásához.
Nick Község Önkormányzatának Képviselő – testülete mindig kiemelten kezelte és nagy gondot fordított az igazgatási területén élők helyzetére, életfeltételeik javítására. 
 
II.  A szolgáltatás célja, feladata:
A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása
A szociális igazgatásról és szociális ellátásokról szóló 1993. évi III. törvény (továbbiakban: Szoc. tv.) 59. és 62. §-as alapján a szociális alapszolgáltatások keretien belül szociális étkeztetés alapszolgáltatást nyújtja az önkormányzat a helyi szociális rendelet alapján Nick településen.
 Az étkeztetést Nick Község Önkormányzata szociális konyha formájában biztosítja az ellátottak számára.
A szolgáltatás feladata, hogy a napi egyszeri meleg élelmet biztosítsa az önkormányzat azon szociálisan rászorultaknak, akik önmaguknak és más eltartottjaik részére ezt nem tudják biztosítani koruk, egészségi állapotuk, fogyatékosságuk, pszichiátriai betegségük, szenvedélybetegségük vagy hajléktalanságuk miatt.
A szolgáltatás célja hogy településünkön ne legyen ellátatlan személy, illetve minden rászoruló a jogszabályoknak és a helyi rendeletben szabályozott módon megfelelő minőségű ellátást kapjon.
Ezt az ellátást minden szociális, illetve egészségügyi szempontból rászoruló számára lehetővé tesszük, a térítési díjak jövedelemhez igazodnak, megállapításuk a hatályos jogszabályokon alapul.
Az alapszolgáltatási forma célja a helyi lakosság egészségügyi, mentális, fizikai vagy egyéb szociális rászorultságából adódó hátrányainak enyhítése. Az önkormányzat az ellátást igénybe vevők részére a napi egyszeri meleg étkezés biztosításával az életminőség javítását, a rászoruló lakosság egészségügyi és fizikai állapotának szinten tartását és romlásának megelőzését szeretné elérni. További cél a település lakosságmegtartó erejének növelése szociális szolgáltatások körének bővítésével.
A szolgálat további működése során a szociális étkeztetésben résztvevők szakmai fórumokon való megjelentést az ismeretek szinten tartása és bővítése céljából mindenképpen fontosnak tartjuk.

III. Várható pozitív következmények, eredmények, az ellátó-rendszerben betöltött szerepének és hatásának értékelése
 
A szociális étkeztetés alapszolgáltatás biztosításával az egészségügyi állapot szinten tartása várható, ugyanis a napi egyszeri meleg fő étkezéssel változatosabb, kiegyensúlyozottabb, ezáltal egészségesebb étrend biztosítható. Ez hosszabb távon betegségmegelőző hatású, az egészségügyi vagy szociális okokból kialakult alultápláltság megelőzhető.  Emellett kiemelkedő jelentősége van a napi egyszeri rendszeres személyes találkozásnak. Ez az idősek, egyedül élők életvezetését segíti, napi rendszeres programmá válik az ebéd meghozatala, a szociális gondozóval való találkozás, az elzártság érzésének oldása. A ételkihordás lehetőséget arra, hogy az érintett segítséget kérjen, jelzés kaphatunk állapotának esetleges romlásáról, illetve hogy orvosi segítségre van szüksége. 
A szociális étkeztetés a szociális ellátórendszer első szintjének feladatát látja el. Ezen keresztül közvetlen információkat kapunk a rászorulókról. Ezen szolgáltatás jól kisegíti a házi segítségnyújtó szolgáltatást. 

IV. Más intézményekkel történő együttműködés módja
 
A településen a Sárvár Térsége Többcélú Kistérségi Társulás Gyermekjóléti Szolgálat családgondozója lát el család- és gyermekvédelmi feladatokat, aki személyes kapcsolattartás útján tud információt adni a szociális gondozónak az esetleges segítségnyújtási igényről, illetve kötelezettségről.
 
V. Nick község bemutatása. Az ellátottak köre, demográfiai mutatói, szociális jellemzői, ellátási szükségletei
A Kisalföldön, a Rába és a Répce között, a megye északi részén, a Kőris-patak mellett fekszik. A megyeszékhely, Szombathely kb. 40, Répcelak kb. 2 km-re található. Szomszédos települések: Répcelak, Vámoscsalád, Uraiújfalu. A falu első hiteles említése 1221-ből származik. A tatárjárás elkerülte a falut. IV. Béla 1269-ben Ebed fiait iktatta be nicki birtokaiba. Az Árpád korban Nick birtokosai a Vezekény (Veszkény), az Uraj és a Jaák nemzetség, később a Niczky -család, a Szelestey- és Kőszegi család, 1380-tól a Kanizsay-család. A Nádasy és Niczky család idején kezdődött el a Rába szabályozása. 
A török támadások után jelentős letelepedés kezdődött el a községben, német és vallon zsoldosok telepedtek le (Hantók, Gallenek, Gálosok). A falu ebben a korban élte fénykorát.
1932-34-ben épült meg Európa második duzzasztója a Rábán, a Nicki Műgát. Felújítása 2000-re készült el. A Rába árterületén - a Műgát mellett - egész kis üdülőfalu épült, közel 150 hétvégi házzal. A 2001-es népszámlálás adatai alapján a lakosság kb. 88%-a római katolikus és kb. 7,5%-a evangélikus vallású. Nem tartozik egyetlen egyházhoz vagy felekezethez sem, illetve nem válaszolt kb. 4,5%.  Lakosainak jelenlegi száma 515 fő. Közúton a  86-os főúton, M86 autóúton vagy a 84-es főút felől a Rábapatyot Répcelakkal összekötő mellékúton érhető el.
A közúti tömegközlekedést a ÉNYKK Zrt. autóbuszai végzik. Vasútvonal nem vezet át a településen. A legközelebbi vasútállomás Répcelak, a GYSEV 16-os számú, Hegyeshalom-Csorna-Szombathely közötti vonalán. Nick Község Önkormányzata évek óta azon fáradozik, hogy az itt élő lakosság minél komfortosabban, jó körülmények között éljen. 
Településünk infrastrukturálisan fejlettnek mondható, mindenki számára elérhetőek a közszolgáltatások. (víz, villany, szennyvíz, gáz, telefon, szélessávú internet, kábel tv)
Nevezetességek:
     Római katolikus (Szent Anna-) templom: 1786-ban épült, barokk stílusban. (műemlék)
     Nicki Műgát: 1932-1934 között épült meg, Európa 2. duzzasztójaként. 2000-ben felújították.
Idősek: 185 fő él Nick községben, akiknek az életkora 55 év, vagy annál idősebb. Többségük jelenleg is aktív, vagy olyan családban él, ahol rokonai, hozzátartozói gondoskodnak róla. Összességében elmondható, hogy a szolgáltatásra azok az idősek számítanak, aki egyedül élnek, illetve akiknek nincs támogató rokon, ismerős a közelében. A községben számos példát látni arra, hogy a közösség, a szomszédság szemmel tartja az időset, figyel rá, szükség esetén kisebb, nagyobb munkákat elvégeznek számukra.
A megkérdezettek és a korábbi segítő munka során szerzett tapasztalat azt mutatja, hogy leginkább az önálló életvitel fenntartásában van szükség a segítségnyújtásra. A háztartási teendők, a cipekedés, az ügyintézés és az utazás jelentenek nagy gondot a területen élő idősek számára. 
 
A község lakosságszáma: 529 fő
 
A lakosság megoszlása:    55-59 éves:  36 fő
			             60-65 éves :  43 fő
                                   66-75 éves : 61 fő
			              76 év feletti: 45 fő
 
Az idős korosztály mind egészségügyi, mind anyagi szempontból potenciális ügyfeleknek tekinthetők a szociális ellátási körben.
Ezek az emberek már valamely szállal kapcsolódnak a település szociális hálózatához. Igénylik a segítséget a mindennapi életükhöz, melyet meg is kapnak.
 
VI. A feladatellátás szakmai tartalma, módja, a biztosított szolgáltatások formája, köre, rendszeressége
 
Nick község Önkormányzata az étkeztetést a Répcelaki Százszorszép Óvoda iskola konyhája által nyújtott szolgáltatás útján szervezi meg. 
A szociális étkeztetés kétféle módon vehető igénybe:
-         elvitellel, illetve
-         kiszállítással 
Tekintettel arra, hogy az idős, illetve nem jó egészségi állapotú emberek számra gyakran nehézséget jelent a konyhára, illetve az étkezőbe való eljutás. Az étel kiszállítása az Vas Megyei Kormányhivatal Népegészségügyi Osztálya által engedélyezett éthordókban a higiéniai előírások betartásával történik. Az étel kiszállítását 11:30-tól 13:30-ig egy fő szociális gondozónő végzi gépjárművel. 
A szükséges két éthordó garnitúrát az igénylőnek meg kell vásárolnia. 
A szolgáltatást munkanapokon, hétfőtől péntekig lehet igénybe venni az igénylő által választott napokon. A térítési díj fizetés tárgyhó 10-e után történik. Az addig igénybe vett, illetve az utolsó heti megbecsült fogyasztás alapján kiállított díjbekérőt szociális gondozónő juttatja el az étkezőknek, akik a gondozott otthonában a térítési díjat beszedik bizonylat ellenében. A beszedett térítési díjat a hó végén az önkormányzat pénztárába fizetik be. A megrendelt étkezést előző nap délig lehet lemondani. 
VII. Az ellátás igénybevételének módja
Az igénybevétel módját és a térítési díjak mértékét a település szociális rendelete határozza meg a vonatkozó jogszabályok alapján. 
Tájékoztatatás:
Az önkormányzat hirdetőtábláin, a konyhán, hirdetjük a szolgáltatás lehetőségét, a Hivatal ügyintézője személyesen ad tájékoztatást az igénylés részletes feltételeiről.
A kérelem
 A szolgáltatás igénybevétele önkéntes, az ellátást igénylő, illetve törvényes képviselője kérelmére történik. A kérelmet az arra rendszeresített formanyomtatványon kell benyújtani. 
A kérelmet a Répcelaki Közös Önkormányzati Hivatal szociális ügyintézőjénél lehet benyújtani.
Az alapszolgáltatást igénylő a kérelem benyújtásával párhuzamosan írásban nyilatkozik arról, hogy igénybe vesz-e más szolgáltatónál, intézménynél valamilyen alapszolgáltatást. 
A kérelem előterjesztésekor be kell nyújtani a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet 1. számú melléklet II. része szerinti jövedelemnyilatkozatot is.

Döntés a benyújtott kérelemről 
A szociális étkeztetés iránti kérelemről a Nick Község Önkormányzatának képviselő-testülete dönt.  Azonban a képviselő-testület a személyes gondoskodást nyújtó szociális ellátásokkal kapcsolatos hatáskörét a polgármesterre ruházta.
A határozatban hozott döntés ellen a kézhezvételtől számított 15 napon belül fellebbezéssel lehet élni.
Értesítés
Amennyiben az ellátás iránti igény elutasításra kerül a döntési jogkörrel rendelkező írásban értesíti az ellátás iránti igénybevevőt. 

Megállapodás kötése
A szolgáltatás megkezdésével egyidejűleg vagy azt megelőzően az igénybe vevővel a Szoc. tv. 94/C. § alapján megállapodást köt a szolgáltató. A megállapodás vonatkozhat határozatlan, illetve határozott időre.
VIII. A szolgáltató és az igénybe vevő közötti kapcsolattartás módja
A szolgáltató az igényjelzéstől kezdve felveszi a kapcsolatot az igénybevevővel. A szolgáltató elősegíti, hogy az új szolgáltatást problémamentesen vehesse igénybe az ellátott. A szolgáltatást végző megfelelő tájékoztatást ad. A kapcsolattartás személyesen, a szociális gondozók, élelmezésvezetőn keresztül, illetve telefonon történik. 
Ezen felül az ellátást igénybe vevő a Hivatalban hétköznapokon személyesen közölheti igényeit, illetve tehet bejelentést vagy észrevételt.
 
IX. Az ellátottak és a személyes gondoskodást végző személyek jogainak védelmével kapcsolatos szabályok 
A személyes gondoskodást nyújtó szociális szolgáltatás ellátást igénybevevő ellátottnak joga van szociális helyzetére, egészségi és mentális állapotára tekintettel a szolgáltatás által biztosított ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A személyes gondoskodást nyújtó alapszolgáltatásban részesülő részére az ellátott jogi képviselő nyújt segítséget jogai gyakorlásában. A szociális szolgáltatások biztosítása során az egyenlő bánásmód követelményét meg kell tartani. Az ellátást igénybevevőt megilleti személyes adatainak védelme, valamint a magánéletével kapcsolatos titokvédelem.
A szolgáltatást igénybevevő panasszal élhet, melyet a Hivatalban személyesen bejelenthet, vagy írásban panaszt nyújthat be a polgármesterhez. Ez esetben a polgármester kivizsgálja az ügyet, melynek eredményéről 15 napon belül értesíti az ellátottat.
Az igénybe vevő ezen felül felkeresheti az alábbi személyt:
ELLÁTOTTJOGI KÉPVISELŐ:
Huszárné Török Katalin
Telefonszáma: 06/20/4899-661
melyen elérhető hétfőtől-csütörtökig: 8:00-16:30
   pénteken: 8:00-14:00
E-mail: katalin.torok@ijb.emmi.gov.hu
Levelezési címe: 1365 Budapest, Pf. 646
A szociális étkeztetésben foglalkoztatott személyek esetében a Szoc. tv. 94/L § (1) bekezdésében meghatározottak szerint biztosítjuk, hogy megkapják a munkavégzéshez kapcsolódó megbecsülést, tiszteletben tartsák emberi méltóságukat és személyiségi jogaikat, munkájukat elismerjék. Munkáltatóként megfelelő munkavégzési körülményeket biztosítunk számukra.
 
X. Az ellátásra vonatkozó szakmai információk
 
Személyes gondoskodást végző személyek létszáma, szakképzettsége
Az étkeztetéssel – (kiszállítással) kapcsolatos feladatokat egy fő 6 órában foglalkoztatott szakképzett gondozónő napi 2 órában látja el,
Helyettesítés
A házi segítségnyújtást és étkeztetést biztosító munkatárs helyettesítése Csánig Község szociális gondozójával történik. 
A szolgáltatás igénybevételének megszüntetését, illetve szüneteltetését a Nick község Önkormányzatánál kell bejelenteni.
Záradék: Nick Község Önkormányzatának Képviselő-testülete a ……/2018.(V.29.) számú határozatával a szakmai programot módosította

Nick, 2018.05.29.
 
	                                                                               ….....................…………………
		   					           Csorba József - polgármester 

1.	sz. melléklet
Megállapodás
Szociális étkeztetés

mely létrejött Nick Község Önkormányzata, (9652 Nick, Rákóczi u. 14.) mint ellátást nyújtó - képviseletében a Polgármester 
másrészről a) az ellátást igénybe vevő:
Név:.............................................................................................
Anyja neve:..................................................................................
Születési hely, idő:.......................................................................
Lakcím:........................................................................................
Telefonszám:................................................................................
Személyi igazolvány szám:..........................................................
TAJ szám:....................................................................................
Nyugdíjas törzsszám:...................................................................
Állampolgársága:..........................................................................

b) az ellátást igénybevevő törvényes képviselője:
Név:............................................................................................
Anyja neve:..................................................................................
Születési hely, idő:......................................................................
Lakcím:.......................................................................................
Telefonszám:...............................................................................
Személyi igazolvány szám:.........................................................
TAJ szám:...................................................................................
Nyugdíjas törzsszám:..................................................................
Állampolgársága:.........................................................................
között a mai napon az alábbi feltételek szerint:
.

1. Általános szabályok

1.1. A szociális szolgáltatást nyújtó intézmény fenntartója Nick Község Önkormányzata Nick, Rákóczi u. 14. sz. alatt személyes gondoskodás keretébe tartozó szociális szolgáltatást működtet.
A szolgáltatást nyújtó intézmény a vonatkozó jogszabályok és jelen megállapodásban szabályozott módon szociális étkeztetést biztosít. A szociális étkeztetést szociális konyha formájában nyújtja az ellátott részére.

1.2. Az ellátást nyújtó intézmény a szociális ellátást
…….. ................................... napjától kezdődően
határozott időtartamra:……………………… illetőleg
határozatlan ideig terjedő időtartamra biztosítja.
2.Tájékoztatási kötelezettség

2.1. A felek tájékoztatási kötelezettsége
A felek tájékoztatási kötelezettsége
A szociális ellátás igénybe vételekor az intézmény tájékoztatja az ellátást igénybe vevőt:
•	az intézményben biztosított ellátás tartalmáról, feltételeiről,
•	az intézmény által vezetett nyilvántartásokról,
•	a panaszjog gyakorlásának módjáról,
•	az intézményi jogviszony megszűnésének eseteiről,
•	a fizetendő térítési díjról, teljesítési feltételeiről, továbbá a mulasztás következményeiről,
•	az intézményi jogviszony keletkezéséhez szükséges iratok és más, jogszabályban meghatározott feltételekről.
•	KENYSZI rendszerben történő adatfelviteli és napi jelentési kötelezettségről
•	a jogosult jogait és érdekeit képviselő társadalmi szervezetekről

2.2. A jogosult vagy törvényes képviselője a szociális ellátás igénybe vételekor nyilatkozik, hogy:
•	a tájékoztatásban foglaltakat tudomásul vette és azt tiszteletben tartja,
•	a szociális ellátásra való jogosultság feltételeiben beállott változásokról, a jövedelmi viszonyaiban bekövetkezett változásokat és minden olyan egyéb körülményt amely az intézményi jogviszony létesítését, fenntartását illetve megszüntetését befolyásolja 

3. Szolgáltatások 

3.1. Az intézmény a következő szolgáltatást nyújtja:
•	napi egyszeri meleg ételt biztosít 
3.2. Az ellátás biztosításának ideje és módja:
Az ellátás a hét öt napján ( hétfőtől – péntekig) biztosított. 
Az étkezést a Répcelaki Százszorszép Óvoda iskola konyhája biztosítja.  
Az étkeztetés módja: 
•	elvitellel
•	lakásra szállítás lehetőségével történik.
 Az étel kiszolgálásának, illetve kiszállításának időpontja: 11 óra 30 perctől – 12 óra 30 percig

3.3. Amennyiben kiszállítással történik az étel házhoz szállítása, az igénylőnek csereéthordót kell biztosítania a zavartalan kiszállítás érdekében.

3.4. Az ellátást csak az arra jogosult személy veheti igénybe, ha a jogosult személy az ellátás igénybevételére nem képes, pl. több napos távollét miatt, az ellátást le kell mondania.
Amennyiben az ellátásra jogosult az étkezési igény lemondását neki felróható okból nem mondta le, s az ellátást nem vette igénybe, az el nem fogyasztott ételért is térítési díjat kell fizetnie.

4. Az ellátásért fizetendő személyi térítési díj

4.1.  Az ellátást igénybe vevő a szociális ellátásért, a tárgyhót követő hónap 10. napjáig személyi térítési díjat köteles fizetni.

4.2. Az étkeztetés alapszolgáltatásáért a szociális igazgatásról és a szociális ellátásokról szóló 1993. évi III. törvény 114.§-116.§-ai, valamint Nick Község Képviselő-testületének a települési támogatásról és az egyéb szociális ellátásokról szóló 3/2015. (II.25.) önkormányzati rendelet alapján térítési díjat kell fizetni.

4.3. A fizetendő személyi térítési díj összegéről és azok változásairól a Nick Község Önkormányzata a szolgáltatás biztosításának megkezdése előtt írásban értesíti a térítési díj fizetésére kötelezett személyt.

Az Ön által fizetendő személyi térítési díj összege, adagonként:………………….Ft.

4.4. Az intézményi térítési díj összegét a képviselő testület évente két alkalommal vizsgálhatja felül és változtathatja meg.
4.5. Ha a jogosult a személyi térítési díj összegét vitatja, akkor fellebbezést nyújthat be, Nick Község Polgármesteréhez, az értesítés átvételétől számított 8 napon belül. 

5. Az intézményi jogviszony megszűnése

5.1. Az ellátásra jogosult intézményi jogviszonya megszűnik:
•	Az ellátást nyújtó intézmény jogutód nélküli megszűnésével, mely esetben az intézmény fenntartóját az ellátás további biztosításának kötelezettsége terheli.
•	a jogosult halálával,
•	a határozott idejű szociális ellátás időtartalmának lejártával.
•	a jogosultnak, illetve törvényes képviselőjének a jogviszony megszüntetésére vonatkozó kérelmére, más intézménybe történő elhelyezéskor,
•	ha a szociális ellátás jogosultsági feltételei már nem állnak fenn.

5.2. Az étkeztetés megszűnésekor a felek egymással elszámolnak, mely kiterjed a fizetendő térítési díjakra, azok esetleges hátralékaira.

 
6. Panasz és beteg jogi ügyekben

A szolgáltatást igénybevevő panasszal élhet, melyet a Hivatalban személyesen bejelenthet, vagy írásban panaszt nyújthat be a polgármesterhez. Ez esetben a polgármester kivizsgálja az ügyet, melynek eredményéről 15 napon belül értesíti az ellátottat.
Az igénybe vevő ezen felül felkeresheti az alábbi személyt:
ELLÁTOTTJOGI KÉPVISELŐ:
Huszárné Török Katalin
Telefonszáma: 06/20/4899-661
melyen elérhető hétfőtől-csütörtökig: 8:00-16:30
   pénteken: 8:00-14:00
E-mail: katalin.torok@ijb.emmi.gov.hu
Levelezési címe: 1365 Budapest, Pf. 646

				7. Vezetett nyilvántartás

6.1. Az intézménynek kötelező az általa nyújtott szolgáltatásokat igénybe vevő személyekről “igénybe vevői nyilvántartást” vezetni (KENYSZI). A lejelentett igénybe vevők száma alapján jogosult az intézmény az állami támogatásra mely nagymértékben hozzájárul az intézmény szolgáltatásainak fenntartásához. Ezen nyilvántartás a kliens által közölt személyes adatokat tartalmazza.

Kelt: 

 	
.................................................                 .................................................
      	        ellátást igénybe vevő                                    polgármester
   	  vagy törvényes képviselője